คือหนูสงสัยว่าตัวเองจะเป็นหนองในรึป่าวค่ะ หนูมีตกขาวผิดปกติสีเหลืองใสเป็นเมือก บอกติดเชื้อแบคทีเรียให้ยามาทาน metronidazole 400 gm เเล้วตกขาวหนูมันเปลี่ยนสีเป็นสีเหลืองปนเขียวมีปริมาณน้อยลง หนูมีเพศสัมพันธ์ครั้งล่าสุดเมื่อ 8เดือนที่เเล้ว ปัจจุบันไม่ได้มีเพศสัมพันธ์อะไรกับใคร(ไม่มีแฟนค่ะ)แบบนี้หนูมีสิทธิ์ที่จะเป็นหนองในไหมคะ
สวัสดีค่ะ อาการตกขาวเป็นสีเหลืองปนเขียว อาจมีสาเหตุมาจาก การติดเชื้อของช่องคลอดหรือปากมดลูก การมีการระคายเคืองช่องคลอดจากการถูกสวนล้าง เนื้องอกในปากมดลูก โดยการติดเชื้อที่ช่องคลอดหรือปากมดลูกนั้น อาจจะเป็นเชื้อที่เกี่ยวกับโรคติดต่อทางเพศสัมพันธ์เช่นหนองใน เชื้อกลุ่มโพรโทซัว หรืออาจเป็นเชื้อราที่อยู่ในช่องคลอดอยู่แล้วก็ได้โดยการให้ได้การวินิจฉัยที่แน่ชัด แพทย์จะตรวจภายใน ร่วมกับนำตกขาวที่ผิดปกติไปตรวจหาเชื้อด้วยถ้าทำได้ยาที่ให้มาเป็นยารักษาการติดเชื้อกลุ่มโพรโทซัวไม่ใช่หนองใน แนะนำการกินยาตามที่แพทย์สั่งให้ครบ กลับไปติดตามอาการตามนัด ระหว่างนี้งดการมีเพศสัมพันธ์ไปก่อน ถ้าอาการยังไม่หายดี จะมีการตรวจร่างกาย ตรวจตกขาวซ้ำ การเป็นหนองในจำเป็นต้องนำสารคัดหลั่งที่ผิดปกติไปยืนยันว่ามีเชื้อหนองในจริง ซึ่งอาจจะบอกจากอาการที่กล่าวมาอย่างเดียวได้ยากค่ะ